Държавен вестник, бр. 73, 2010 г., стр. 23

БРОЙ  73	
Д Ъ Р Ж А В Е Н  В Е С Т Н И К 	
СТР.  23  
(2) За получаване на удостоверението по 
ал. 1, т. 2 лицето, получило разрешение за съх­
ранение и/или носене и употреба, предоставя 
притежаваното от него оръжие на лицата по 
чл. 133 за извършване на технически преглед. 
(3) Разрешението по ал. 1 се издава по 
реда на чл. 83.
Чл. 88. (1) Лицата, получили разрешение 
за съхранение по чл. 80, ал. 1, водят регистър, 
който съдържа:
1. име и адрес на лицето, от което са по­
лучени огнестрелните оръжия и боеприпасите 
за тях;
2. име и адрес на лицето, което е получило 
огнестрелните оръжия и боеприпасите за тях;
3. количествата огнестрелни оръжия и 
боеприпаси за тях, идентификационни данни 
за тях, както и датата на получаването или 
предаването им;
4. идентификационни данни за бракуваните 
огнестрелни оръжия и боеприпаси за тях.
(2) Лицата по ал. 1 в срок 10 работни 
дни след приключване на всяко тримесечие 
представят на директора на ГДОП на МВР 
или на съответния началник на РУ на МВР, 
издал разрешението, копие от регистъра за 
изтеклото тримесечие на хартиен или елек­
тронен носител.
(3) Данните от регистъра по ал. 1 се съх­
раняват за срок 10 години от вписването им 
и се предоставят при поискване на органите 
на МВР. 
(4) При прекратяване на дейността си 
лицата по ал. 1 предават в едномесечен срок 
регистъра на съответния орган на МВР.
(5) В случаите по ал. 4 разрешението за 
съхранение прекратява действието си и обсто­
ятелството се вписва в регистъра по чл. 11.
Чл. 89. За всяко издадено разрешение по 
реда на този раздел на лице, пребиваващо на 
територията на друга държава членка, МВР 
уведомява съответния компетентен орган на 
държавата членка.
Чл. 90. Лицата, получили разрешения за 
съответните дейности по реда на този раздел, 
могат след сключване на договор за наем с 
МВР да съхраняват, носят и употребяват нае­
тите огнестрелни оръжия и боеприпаси за тях. 
Чл. 91. (1) Лицата, получили разрешение 
за придобиване и съхранение на огнестрелни 
оръжия по чл. 6, ал. 3, т. 4 и 5, предоставят 
огнестрелните оръжия в 14-дневен срок от 
придобиването им на лицата по чл. 133 за 
обезопасяване от нежелателен достъп и сра­
ботване по предназначение. 
(2) Лицата, получили разрешение за съхра­
нение по чл. 80, ал. 2, предоставят незабавно 
наетите огнестрелни оръжия на лицата по 
чл. 133 за обезопасяване от нежелателен достъп 
и сработване по предназначение. 
(3) Редът за обезопасяване на оръжията по 
ал. 1 и 2 се определя с наредба на министъра 
на вътрешните работи.
Чл. 92. (1) Лицата, получили разрешение 
за придобиване на късоцевно огнестрелно 
оръжие (пистолет и револвер), с изключение 
на огнестрелните оръжия по чл. 91, ал. 1 и 
2, ги предоставят за прострелване в срок до 
седем дни от датата на придобиване.
(2) Служители от Столичната дирекция на 
вътрешните работи (СДВР) или от областната 
дирекция на МВР, определени със заповед на 
министъра на вътрешните работи, извършват 
прострелването и изготвят протокол по об­
разец. Столичната дирекция на вътрешните 
работи или областната дирекция на МВР 
събира и завежда в гилзотеки и куршумотеки 
образци, годни за сравнително изследване.
(3) Огнестрелните оръжия, за които е 
сключен договор за наем по чл. 90, също 
подлежат на прострелване.
(4) За прострелване на огнестрелно оръ­
жие се заплаща такса в размер, определен с 
тарифата по чл. 12.
Чл. 93. (1) Физическите лица, получили 
разрешение за носене и употреба на огне­
стрелно оръжие и боеприпаси за него, могат 
да носят и употребяват притежаваното от 
тях оръжие само когато то е придружено от 
издаденото разрешение.
(2) Физическите лица, получили разрешение 
за носене и употреба на огнестрелни оръжия, 
носят само по един брой огнестрелно оръжие 
за самоотбрана от изброените в издаденото 
разрешение.
Чл. 94. (1) Когато лицата по чл. 81, ал. 2 
са регистрирани като търговци по реда на 
Търговския закон и имат предмет на дейност 
охрана, техните служители, получили разре­
шение за носене и употреба, при осъществя­
ване на охранителна дейност могат да носят 
само огнестрелни оръжия и боеприпаси за 
тях за служебни цели. През останалото вре­
ме огнестрелното оръжие и боеприпасите за 
него се съхраняват в обектите, посочени в 
разрешението за съхранение.
(2) Лицата по ал. 1 застраховат служителите 
си със застраховка „Гражданска отговорност“ 
за нанесени имуществени и неимуществени 
вреди.
Чл. 95. (1) На стрелбища се употребяват 
огнестрелните оръжия и боеприпасите за тях 
само за учебни и спортни цели.
(2) Собствениците или ползвателите на 
стрелбищата съставят протокол по образец 
за изразходваните боеприпаси по ал. 1.